CELEX: 62018TN0675
Language: sl
Date: 2018-11-19 00:00:00
Title: Zadeva T-675/18: Tožba, vložena 19. novembra 2018 – Trifolio-M in drugi/EFSA

21.1.2019   
            
            
               SL
            
            
               Uradni list Evropske unije
            
            
               C 25/52
            
         
      Tožba, vložena 19. novembra 2018 – Trifolio-M in drugi/EFSA
      (Zadeva T-675/18)
      (2019/C 25/67)
      Jezik postopka: angleščina
      
         Stranke
      
      
         Tožeče stranke: Trifolio-M GmbH (Lahnau, Nemčija), Oxon Italia SpA (Milano, Italija) in Mitsui AgriScience International (Woluwe-Saint-Pierre, Belgija) (zastopnika: C. Mereu in S. Englebert, odvetnika)
      
         Tožena stranka: Evropska agencija za varnost hrane (EFSA)
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  odločbo EFSE z dne 11. septembra 2018, s katero je bilo odločeno o zahtevah tožečih strank za zaupnost, ki so jih te podale v zvezi z ugotovitvami o ponovni oceni tveganj [na področju živil], povezanih z ostanki pesticidov aktivne snovi azadirahtina, razglasi za nično;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo dva tožbena razloga.
      
                  1.
               
               
                  Prvi tožbeni razlog se nanaša na kršitev člena 63 uredbe (ES) št. 1107/2009. (1)
                  
                  
                              —
                           
                           
                              Tožeče stranke trdijo, da je tožena stranka napačno razlagala, kateri podatki, ki zajemajo industrijske in poslovne skrivnosti, ki jih je treba zaupno obravnavati, ter da je kršila člen 63 Uredbe št. 1107/2009, zaradi očitne napake pri presoji zahtev tožečih strank za zaupnost.
                           
                        
            
                  2.
               
               
                  Drugi tožbeni razlog se nanaša na kršitev temeljnih načel prava EU, ker naj tožena stranka ne bi obrazložila svoje odločitve, ker naj ne bi spoštovala enotne uporabe prava EU in ker naj ne bi spoštovala načela sorazmernosti.
               
            
         (1)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL 2009, L 309, str. 1).